10 każi ġodda ta' Covid-19; 6 marbuta mal-festa ta' Santa Venera Mill-1,314-il swab test li saru matul l-aħħar 24 siegħa, irriżultaw għaxar każi ġodda ta' persuni infettati bil-Covid-19. Dan wassal biex il-każi attivi issa telgħu għal 150 każ. Mill-każi rapportati llum, kien hemm sitta li jifformaw parti mill-cluster marbuta mal-festa ta' Santa Venera, filwaqt li l-każi l-oħrajn huma sporadiċi. L-awtoritajiet għas-Saħħa qalu li kważi l-każi kollha rapportati llum ma kinux qed jattendu x-xogħol waqt li kienu sintomatiċi.